ད་ལྟའི་ཆར་རང་ཞིང་གིས་ད་རུང་སྡོད་ཁང་ཐབས་ཆག་ས་ཁུལ་གྱི་ཁྱིམ་ཚང་ཁྲིཡི་ཁང་པར་ཞིག་གསོ་བྱེད་པ་ལག་བསྟར་བྱ་དགོས་ཤིང་།འགན་བཅོལ་ཁང་པ་ཡོད་པའི་གཞིས་ཁུལ་རེ་འགའི་སྒྲིག་གཞི་འཐུས་ཚང་གི་རྨང་གཞིའི་སྒྲིག་ཆས་ད་རུང་འཐུས་ཚང་དུ་བཏང་མེད་པས།འགན་བཅོལ་རང་བཞིན་གྱི་སྡོད་ཁང་གི་བགོ་སྟངས་དང་ཕྱིར་འབུད།བེད་སྤྱོད་དོ་དམ་སོགས་ཀྱི་ཐད་ལ་ད་རུང་སྒྲིག་སྲོལ་མིན་པ་དང་སྣང་ཚུལ་གནད་ལ་མ་ཁེལ་བའི་གནད་དོན་ཡོད་པ་རེད།ཐེངས་རྗེས་མར་རང་ཞིང་གིས་གནད་དོན་དེ་དག་གཙོ་བོར་བཟུང་སྟེ་དམིགས་འབེན་གྱི་ཁ་ཕྱོགས་དང་གནད་དོན་གྱི་ཁ་ཕྱོགས་རྒྱུན་འཁྱོངས་བྱས་ན།ལོ་ལྔའི་འཆར་གཞི་བཅུ་གསུམ་པའི་འཆར་འགོད་གཏན་ཁེལ་ཁྲོད་ཀྱི་དམིགས་འབེན་འགན་འཁྲི་གཞིར་བཟུང་ནས་རྒྱལ་ཁབ་ཀྱི་སྡོད་ཁང་ཐབས་ཆག་ཡིན་པའི་ས་ཁུལ་གྱི་བཅོས་བསྒྱུར་གྱིས་ལོ་གསུམ་མཁྲེགས་གཏོར་འཆར་གཞིའི་སྲིད་ཇུས་ཀྱི་གོ་སྐབས་དང་བསྟུན་ནས་མུ་མཐུད་དུ་མཁར་གྲོང་སྡོད་ཁང་ཐབས་ཆག་ལ་བཅོས་བསྒྱུར་བྱེད་པ།གཞིས་ཁུལ་རྙིང་པ་ལ་དག་སྒྲིག་བྱེད་པ་བཅས་ཀྱིས།ལོའི་ལོ་མཇུག་ལ་སླེབས་དུས་སྡོད་ཁང་ཐབས་ཆག་ས་ཁུལ་གྱི་སྡོད་དམངས་མི་ཉུང་བ་ཞིག་སྡོད་ཁང་ཐབས་ཆག་ལས་ཐོག་ཁང་དུ་གནས་སྤོར་བྱེད་རྒྱུ་བརྩོན་ལེན་བྱས་ནས།མི་དམངས་མང་ཚོགས་སྡོད་ཁང་དུ་འདུག་པའི་ཆ་རྐྱེན་ལ་མངོན་གསལ་གྱིས་བཅོས་བསྒྱུར་ཐོབ་པ་བྱ་རྒྱུ།དེ་དང་ཆབས་ཅིག་ལྟ་སྐུལ་མཛུབ་སྟོན་གྱིས་ས་ཁུལ་སོ་སོའི་རེ་འདུན་ཞུ་ཡིག་གཞིར་བཟུང་སྟེ་སྒོ་ཐེམ་དུ་འཛུལ་བའི་ཚད་ཇེ་དམའ་རུ་བཏང་ཞིང་།འགན་བཅོལ་གྱི་ཁྱབ་ཁོངས་རྒྱ་སྐྱེད་ནས་ཁང་བ་བགོ་བཤའ་བྱེད་པའི་ཚད་གཞི་སྔར་ལས་འཐུས་ཚང་དུ་བཏང་ཞིང་།ཡོང་འབབ་འབྲིང་ཙམ་གྱི་ཁྱིམ་ཚང་དང་ལས་ཞུགས་གསར་པའི་ལས་བཟོ་པ་ཁང་པ་མེད་པ།ལས་ཀ་གཏན་ཁེལ་ཅན་གྱི་ཕྱི་ཡོང་ལས་བཟོ་པ་སོགས་མི་རྣམས་ཀྱི་དོན་དངོས་འགན་བཅོལ་གྱི་ཚད་གཞི་ཆེས་ཆེར་བཏང་ནས་ཆ་རྐྱེན་འཛོམས་པའི་ཁོར་ཡུག་སྲུང་སྐྱོབ་ལས་བཟོ་པ་དང་།སྤྱི་སྤྱོད་རླངས་འཁོར་གྱི་ཁ་ལོ་པ་སོགས་ཁྱིམ་ཚང་ལ་དཀའ་ཁག་ཆེ་བ་དག་ལ་ཁང་བ་བགོ་བཤའ་རྒྱག་པར་འགན་བཅོལ་བྱས་ཤིང་།དེ་ཡང་འགན་བཅོལ་ཁ་ཕྱོགས་ཀྱི་ཡོང་འབབ་གནས་ཚུལ་དོན་དངོས་ཀྱི་ཁྱད་པར་གཞིར་བཟུང་ནས་ཁང་གླའི་སྲིད་ཇུས་ལག་བསྟར་བྱས་པ་རེད།དམིགས་བསལ་དཀའ་ཁག་ཆེ་བའི་ཁྱིམ་ཚང་གི་ཁང་གླ་ཉུང་འཕྲི་བྱས་ཏེ་དྲོད་འདོན་རིན་དངུལ་ཐད་ལ་ཡང་འོས་འཚམ་གྱི་བྱེད་ཐབས་བཏོན་ནས་རྒྱུན་ལྡན་གྱི་གནས་སྡོད་དང་འཚོ་བའི་ཐད་ལ་འགན་བཅོལ་བྱས་ཡོད།དེ་ཡང་ཁང་པ་བགོ་བཤའ་རྒྱག་པའི་གོ་རིམ་ནན་ཏན་སྒོས་ཞིབ་བཤེར་གསུམ་དང་སྤྱི་བསྒྲགས་གཉིས་ཀྱི་ལམ་ལུགས་ནན་ཏན་སྒོས་ལག་བསྟར་བྱས་ཤིང་།སྤྱི་པའི་ཁང་གླའི་དོ་དམ་ལ་ཤུགས་སྣོན་བྱས་ཏེ་དུས་ལྟར་འགན་བཅོལ་གྱི་ཆ་རྐྱེན་དང་མི་མཐུན་པ་ཡོད་ཚད་གཙང་སེལ་བྱས་ཏེ།ཕ་རོལ་པོར་ཁང་པ་སྤྲོད་པ་བཅས་ཀྱིས་འགན་བཅོལ་དེ་སྟོང་བར་གྱུར་བ་དང་འགན་བཅོལ་བྱེད་མི་དགོས་པ་དག་ལ་སྟབས་བདེ་བསྐྲུན་པ་བཅས་གཏན་ནས་བྱེད་མི་རུང་པར་དྲང་བདེན་དྲང་བཞག་མངོན་འགྱུར་བྱས་ཡོད།